સીબીઆઇએ કુમારની સાથે સાથે ચાર અન્ય અધિકારી અશોક કુમાર, તરૂણ શર્મા, દિનેશ ગુપ્તા અને સંદીપ કુમારની પણ ધરપકડ કરી છે. સીબીઆઇ અધિકારીઓએ જણાવ્યું કે તમામની વિરુદ્ધ ભ્રષ્ટાચારનાં પુરતા પુરાવા મળ્યા છે. સિસોદિયાએ કહ્યું કે દિલ્હી સરકારની તમામ શાળાઓમાં સીસીટીવી કેમેરા લગાવવાની મહત્વકાંક્ષી યોજનાનાં મુખ્ય અધિકારીની અંદમાન બદલી કરી દેવામાં આવી. સિસોદીયાએ કહ્યું કે કેન્દ્ર સરકાર દ્વેષ ભાવથી કામ કરી રહી છે. પંજાબમાં રવિવારે આમ આદમી પાર્ટીની રેલીને મળેલા જનસમર્થનથી ભારતીય જનતા પાર્ટી હતાશ છે. જેનાં કારણે કેન્દ્ર સરકારે આ પગલું ઉઠાવ્યું છે. કેન્દ્ર સરકાર દિલ્હીનાં અધિકારીઓની તાબડતોબ બદલીઓ કરવા લાગી છે જેનાં કારણે દિલ્હીની સરકારી યોજનાઓ ઠપ્પ થઇ જાય.